Loss dem Stadtfriedhof soi Ruh
Channel: Reddisch Deitlisch?
Date: 2022-08-30

Un, wie geht's?

schää dass ner do sin.

"Reddisch Deitlisch?" - mer sin ä neies Duo aus Schifferstadt. De Alexis Bug un de Gereon Hoffmann. De äänd singt, de anner schbielt die Gidda, die Lieder mach' mer z'amme.

Unser erschdes, selwer gemachdes Lied is fer de Stadtfriedhof.
Der soll jetzt än Park wärre - des is in Ordnung.
Do soll ach än "Erlebnisbereich" noi - das macht uns bissl Angscht.
Angscht, dass die Ruh un' die Atmosfär' vun dem schääne Ort dann kabutt gehen.
Des wär schad.
Mer määnen, dass mer do kä Spielgeräte und Fitness-Dinger uffstelle muss, fer än Haufe Geld.
Wammer sich mal ruisch hiesetzt, kammer aa was erlääwe.
Des kammer aa mi'm Enkelsche mache - des is dann "generationenübergreifend" un' koscht nix.
Die Stadt hot ganz viel Vorschlääch g'sammelt (un' ä paar vergesse) un' hot die all in än grooße Sack un ämme Planungsbürro vor die Deer g'schdellt. Die sollen mol mache.
Un' wann die Planer odder Planerinne do draus dann was z'ammewärflen... oh du liewer Gott, was soll des gäwwe?

Was ehr männen, zu unserm Lied un' zum Stadtfriedhof, des kännen ehr unne in die Kommendaare schreiwe. (Hochdeitsch geht aa.) Wann läbhafd diskutiert werd, is des schää - awwer bittschää: aaschdennisch bleiwe!

Von uns, Reddisch Deitlisch?, mer machen weider und machen noch mää Lieder. Weil uns des subber Schbass macht.
Uff dem Kanal kummt dann noch mehr.
Wann mer merken, dass es de Leit g'fallt, träd'n mer vielleischd aa mol uff in Schifferstadt.

Alla hopp un' bis dämnägschd,

Reddisch Deitlisch?
(Alexis & Gereon)

Des is fer die Suchmaschine: 
Fingerpicking Gitarre Liedermacher Schifferstadt Alexis Bug Gereon Hoffmann Lied Gesang Schifferstadt Pfalz Mundart Schifferstadter Schifferstadterisch Pfälzer Pfälzisch Dialekt Heimweh Schifferstadt Pfälzisch "Alexis Bug"